VG på Justin Biebers nye verdensturné: Mer voksen og nyfrelst
Camilla Bjørn Ta kontakt og følg meg på: E-post: camillab@vg.no Facebook: Facebook.com/cbjorn Instagram: @camillabjorn Han begynner knelende med hendene foldet som i bønn og avslutter med en symbolsk dåp mens han synger om å få en ny sjanse. Med Purpose World Tour vil Justin Bieber vise publikum at han har gjenfunnet mening og retning. Pop-skandalen i Norge: Bieber kjeftet på fansen og gikk av scenen Trolig vanker det tilgivelse fra det norske publikummet for skandalen i Oslo da 22-åringen stormet av scenen. Bieber snakker ut: – Jeg var en liten «bitch» i OsloBiebers nye verdensturné viser nemlig tegn på et mer modent popidol. Ikke minst er showet spekket med hans nyvunnede religiøsiteten, en konsekvens av vennskapet med hipsterpastoren Carl Lentz fra Hillsong-meninghet. VG var tilstede under tredje og siste kveld i Los Angeles´ storstue Staples Center noen korte dager etter turnéstart i Seattle 9.mars. Showet starter. Publikum reiser seg og gjør klar mobilen. Så kommer hylene. Justin heises over scenen alene i en glassboks og ser litt brydd ut der han står med bøyd hode. En metafor på livet som verdens største popidol, kanskje? De første delene av konserten med låter som «Where Are You Know» og «I´ll Show You» raser av gårde. Bieber synger og danser helt feilfritt, likevel får man av og til en følelse av at han ikke er tilstede. At Justin sparer krefter og holder litt igjen.«Gamle» hits som «Boyfriend», «Baby» og «As Long As You Love Me» dukker opp i spektakulære remix-versjoner. Spesielt grungeversjonen av sistnevnte får publikum til å ta helt av med Justin iført en Marilyn Manson t-skjorte hvor det står «Bigger than Satan – Bieber» på baksiden. Innimellom låtene mumler Justin vagt om ensomhet, sårbarhet, meningen med livet. Han folder hendene i bønn ofte. Vennen pastor Lentz får mye æren for å ha hjulpet Bieber ut av skandaletiden. Lentz utførte blant annet en privat dåp på Bieber, slik at popstjernen skulle kunne fødes på ny, for snart to år siden. Spesielt sterk stemning er det når Justin kjører en akustisk seanse med gitar og låter som «Love Yourself» og «Home to Mama» etterfulgt av en overraskende trommesolo. Les også: Mona Berntsen får drømmejobben av Justin Bieber Tempoet plukkes opp og en gigantisk trampoline heises over gulvet. Justin og danserne hopper og gjør salto til låten «Company». Den norske danseren Mona Bertnsen er fast på Puropse-turneen. På trampolinen smiler hun bredt like ved Bieber. – Vi har et ansvar for å ta vare på den yngre generasjonen og vise dem vei, sier Justin rett før han viser seg fra sitt mest energiske med låten «Children». Her har han med seg barnedansere som han bruker god tid til å takke av med navn før de forlater scenen. Publikum klapper ikke så ofte, i hendene har de nemlig mobiler. Det lyser av Snapchat, Instagram og filming hele tiden. Publikum er dessuten blitt eldre siden sist. De fleste er unge kvinner, ikke fjortiser. Kim Kardashian og Bieber-fan Kanye West så showet første kveld i LA. I dag er blant annet tidligere Liverpool-kaptein Steven Gerrard på plass med familien. 23. og 24. September kommer verdensturneen til Telenor Arena. Enkelte har betalt opp til 17.000 kroner for VIP-billetter som skal sikre dem en selfie med Bieber. Oppvarmer i Europa: Zara Larsson følger Justin Bieber på turnéTirsdag denne uken avlyste imidlertid Justin alle fremtidige «meet and greets». Bieber skrev at seansene gjør han så tømt for energi at han sliter med depresjon hver gang de er overstått. Garantert ikke noe fansen synes er spesielt hyggelig å høre. Les også: Justin Bieber dropper meet and greet på Purpose-turneen Showet avsluttes med singelen «Sorry». Bieber står midt på en regntung scene med dansere som plasker i vann. Dåpssymbolikken er åpenbar. Litt som under opptreden på American Music Awards. Da gråt Bieber av glede. Kanskje fordi han følte han har fått en ny sjanse. Eller født på ny, som man ville sagt i Biebers Hillsong-menighet.
Vi har sett showet Justin Bieber tar med til Norge for å si «Sorry».